पाएं अपने शहर की ताज़ा ख़बरें और फ्री ई-पेपरडाउनलोड करें
उत्तर प्रदेश में गो तस्करों का बेखौफ अंदाज आए दिन देखने को मिल रहा है। पुलिस से बचने के लिए तस्कर किसी भी हद तक जा रह रहे हैं। ऐसा ही एक वाकया सामने आया है यूपी के कानपुर जिले में जहां तस्करों के बारे में सूचना मिलने पर पुलिस ने रोड बेरिकेटिंग कर गौवंश से भरे कंटेनर ट्रक को रोकने का प्रयास किया। जिस पर गौवंश तस्करों ने कंटेनर से पुलिस टीम पर किया हमला और पुलिस की बेरिकेटिंग तोड़ कर फरार हो गये।
बताया जा रहा है कि बेखौफ गौतस्करों ने पुलिस की बाइक समेत रोड पर जा रहे कई वाहनों को रौंद दिया। इस दौरान सिपाही समेत वाहन सवारों ने वाहन से कूद कर अपनी जान बचाई। पुलिस ने गो वंश भरे कंटेनर का पीछा किया। कई थानों की फोर्स ने घेराबंदी कर बड़ी मशक्कत के बाद बाद उनको पकड़ा।
गो तस्करों को पकड़ने के लिए करनी पड़ी फायरिंग
गो तस्करों को पकड़ने के लिए पुलिस को कई राउंड फायरिंग भी करनी पड़ी। इस पूरी कार्यवाही में मुगल रोड पर अफरा तफरी का माहौल बना रहा। चारों तरफ से घेराबंदी और पुलिस की फायरिंग के बाद गोवंश तस्करों ने कंटेनर खड़ा कर भागने का प्रयास किया। पुलिस ने घेराबंदी कर तीन गोवंश तस्करों को गिरफ्तार किया।
पुलिस ने गोवंशों से भरे ट्रक कंटेनर को कब्जे में लेकर पकड़े गए गौवंश तस्करों से पुलिस की पूछताछ शुरू कर दी है। थाना राजपुर एवं थाना सट्टी पुलिस ने संयुक्त कार्यवाही में गौ तस्करों को पकड़ा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn